CELEX: 32018D1560
Language: et
Date: 2018-10-15 00:00:00
Title: Nõukogu otsus (EL) 2018/1560, 15. oktoober 2018, millega määratakse kindlaks Euroopa Liidu nimel võetav seisukoht ühelt poolt Côte d'Ivoire'i ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepinguga loodud majanduspartnerluslepingu komitees seoses Horvaatia Vabariigi Euroopa Liiduga ühinemist käsitleva otsuse vastuvõtmisega

18.10.2018   
               
               
                  ET
               
               
                  Euroopa Liidu Teataja
               
               
                  L 261/19
               
            
         NÕUKOGU OTSUS (EL) 2018/1560,
         15. oktoober 2018,
         millega määratakse kindlaks Euroopa Liidu nimel võetav seisukoht ühelt poolt Côte d'Ivoire'i ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepinguga loodud majanduspartnerluslepingu komitees seoses Horvaatia Vabariigi Euroopa Liiduga ühinemist käsitleva otsuse vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut („ELi toimimise leping“), eriti selle artiklit 207 ja artikli 218 lõiget 9,
         võttes arvesse ühelt poolt Côte d'Ivoire'i ning teiselt poolt Euroopa Ühenduse ja selle liikmesriikide vahelist vahepealset majanduspartnerluslepingut („leping“) (1),
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Vastavalt nõukogu otsusele 2009/156/EÜ (2) allkirjastati leping liidu nimel 26. novembril 2008 ning seda kohaldatakse ajutiselt alates 3. septembrist 2016.
                  
               
                     (2)
                  
                  
                     Horvaatia Vabariigi Euroopa Liiduga ühinemise leping allkirjastati 9. detsembril 2011 ning see jõustus 1. juulil 2013.
                  
               
                     (3)
                  
                  
                     Horvaatia Vabariik ühines lepinguga 8. novembril 2017, kui ta andis hoiule ühinemisakti.
                  
               
                     (4)
                  
                  
                     Vastavalt lepingu artiklile 77 võib majanduspartnerluslepingu komitee teha otsuse mis tahes kohandusmeetmete kohta, mida võib olla vaja uute liikmesriikide liiduga ühinemise korral.
                  
               
                     (5)
                  
                  
                     On asjakohane määrata kindlaks liidu nimel võetav seisukoht seoses otsuse, milles käsitletakse Horvaatia Vabariigi liiduga ühinemise järel lepingus tehtavaid vajalikke muudatusi, vastuvõtmisega majanduspartnerluslepingu komitee aastakoosolekul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühelt poolt Côte d'Ivoire'i ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepinguga loodud majanduspartnerluslepingu komitee aastakoosolekul Euroopa Liidu nimel võetav seisukoht seoses Horvaatia Vabariigi Euroopa Liiduga ühinemist käsitleva otsuse vastuvõtmisega põhineb käesolevale otsusele lisatud majanduspartnerluslepingu komitee otsuse eelnõul.
         
         
            Artikkel 2
            Pärast selle vastuvõtmist avaldatakse majanduspartnerluslepingu komitee otsus Euroopa Liidu Teatajas.
         
         
            Luxembourg, 15. oktoober 2018
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  ELT L 59, 3.3.2009, lk 3.
         
            (2)  Nõukogu 21. novembri 2008. aasta otsus 2009/156/EÜ ühelt poolt Côte d'Ivoire'i ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepingu allakirjutamise ja ajutise kohaldamise kohta (ELT L 59, 3.3.2009, lk 1).
      
      
         
            EELNÕU
            ühelt poolt Côte d'Ivoire'i ning teiselt poolt Euroopa Ühenduse ja selle liikmesriikide vahel sõlmitud vahepealse majanduspartnerluslepinguga asutatud
            MAJANDUSPARTNERLUSLEPINGU KOMITEE OTSUS nr …/2018
            …,
            seoses Horvaatia Vabariigi Euroopa Liiduga ühinemisega
            MAJANDUSPARTNERLUSLEPINGU KOMITEE,
            Võttes arvesse ühelt poolt Côte d'Ivoire'i ning teiselt poolt Euroopa Ühenduse ja selle liikmesriikide vahel sõlmitud vahepealset majanduspartnerluslepingut („leping“), mis allkirjastati 26. novembril 2008 Abidjanis ja mida kohaldatakse ajutiselt alates 3. septembrist 2016, eelkõige selle artikleid 76, 77 ja 81,
            võttes arvesse Horvaatia Vabariigi Euroopa Liiduga („liit“) ühinemise lepingut ja majanduspartnerluslepinguga ühinemise akti, mille Horvaatia Vabariik andis hoiule 8. novembril 2017,
            ning arvestades järgmist:
            
                        (1)
                     
                     
                        Lepingut kohaldatakse ühelt poolt nende territooriumide suhtes, kus kohaldatakse Euroopa Liidu toimimise lepingut selles sätestatud tingimustel, ja teiselt poolt Côte d'Ivoire'i territooriumi suhtes.
                     
                  
                        (2)
                     
                     
                        Vastavalt lepingu artikli 77 lõikele 3 võib majanduspartnerluslepingu komitee teha otsuse mis tahes kohandusmeetmete kohta, mida võib olla vaja uute liikmesriikide liiduga ühinemise järel,
                     
                  ON VASTU VÕTNUD KÄESOLEVA OTSUSE:
            
               Artikkel 1
               Horvaatia Vabariik kui lepingu üks osaline võtab nagu teisedki liidu liikmesriigid vastu ja teadmiseks lepingu teksti, selle lisad ja protokollid ning lisatud deklaratsioonid.
            
            
               Artikkel 2
               Lepingu artikkel 81 asendatakse järgmisega:
               
                  
                     „Artikkel 81
                     Autentsed tekstid
                     Käesolev leping on koostatud kahes eksemplaris bulgaaria, eesti, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ja ungari keeles, kusjuures kõik nimetatud tekstid on võrdselt autentsed.“
                  
               
            
            
               Artikkel 3
               Liit edastab lepingu horvaadikeelse versiooni Côte d'Ivoire'ile.
            
            
               Artikkel 4
               
                  1.   Lepingu sätteid kohaldatakse kaupade suhtes, mida eksporditakse Côte d'Ivoire'ist Horvaatia Vabariiki või Horvaatia Vabariigist Côte d'Ivoire'i ja mis vastavad sellistele päritolureeglitele, mis kehtivad lepinguosaliste territooriumil, ning mis 3. septembril 2016 olid teel või ajutiselt ladustatud mõnes Côte d'Ivoire'is või Horvaatia Vabariigis asuvas tollilaos või vabatsoonis.
               
               
                  2.   Lõikes 1 osutatud juhtudel on lubatud sooduskohtlemine tingimusel, et päritolutõend, mille eksportiva riigi tolliasutus on tagasiulatuvalt väljastanud, esitatakse importiva riigi tolliasutusele nelja kuu jooksul alates käesoleva otsuse jõustumise kuupäevast.
               
            
            
               Artikkel 5
               Côte d'Ivoire kohustub mitte esitama Horvaatia Vabariigi liiduga ühinemisega seoses nõudeid, taotlusi ega esildisi ega muutma ega tühistama kontsessioone vastavalt 1994. aasta üldise tolli- ja kaubanduskokkuleppe („GATT“) artikli XXIV lõikele 6 ja artiklile XXVIII või teenustekaubanduse üldlepingu (GATS) artiklile XXI.
            
            
               Artikkel 6
               Käesolev otsus jõustub selle allkirjastamise päeval.
               Artikleid 3 ja 4 kohaldatakse siiski alates 3. septembrist 2016.
            
            
               …,
               
                  
                     Côte d'Ivoire'i nimel
                  
               
               
                  
                     Euroopa Liidu nimel